તેઓ છેલ્લા ઘણા વર્ષોથી આ પ્રકારે ઘરેણાઓની ચોરી કરી રહ્યાં હતા, એટલું જ નહીં પરંતુ તેમના સાસુ પણ અગાઉ આ પ્રકારના જ ગુના સબબ પકડાયા હતા. ચોરેલા સોનાના ઘરેણાઓ વેચીને તેમણે નરોડાના ઠક્કરબાપાનગરમાં ચાર વૈભવી બંગલો બનાવી લીધા હોવાનું પણ પોલીસ તપાસમાં બહાર આવ્યું છે. પોલીસે જ્યારે વધારે તપાસ હાથ ધરી તો પોલીસ પણ ચોંકી ઉઠી હતી. લક્ષ્મીબેનને આ હાથની સફાઇ અન્ય કોઇએ નહીં પરંતુ તેમની સાસુએ જ શીખવી હતી. લક્ષ્મીબેનની સાસુ પણ ભૂતકાળમાં આ પ્રકારે જ ચોરી કરતી હતી.